Pomacanthus annularis

Pomacanthus annularis ― вид морска зракоперка, која припаѓа на семејството Pomacanthidae (помакантиди). Таа е член на родот Pomacanthus, составен од големи морски ангелски риби.

 Распространетост 
Pomacanthus annularis може да се најде најчесто во Индо-Западниот Тихи Океан од Источна Африка, низ Индонезија и Нова Гвинеја до Нова Каледонија, северно до јужна Јапонија.

 Хабитат 
Рибите живеат во крајбрежните карпести корални гребени, а може да се сретнат и во пештери или на урнатини, на длабочина од 3-30 м.

 Опис 
лево|мини|280x280пкс|Аквариум во Прага 
Pomacanthus annularis имаат возрасни единки кои се претежно жолти, со тело обележано со очигледни криви сини линии и сина кружна ознака над оперкулумот. Тие често имаат издолжен врв на грбната перка и имаат бела опашка перка со жолта граница. Тие исто така имаат пар сини ленти по лицето, едната поминува низ окото, а втората се наоѓа веднаш под окото. Младите имаат синкаво-црна боја со тенки бели до сини закривени линии на телото. Грбната перка има 13 боцки и 20-21 меки зраци, додека аналната перка содржи 3 боцки и 20 меки зраци. Овој вид достигнува максимална вкупна должина од 45 цм.

Pomacanthus annularis често се среќаваат во парови. Слично на другите видови од родот Pomacanthus овие риби живеат во харем, бидејќи мажјакот брани територија и контролира неколку женки. По ритуалот на додворување, мажјаците и женките ослободуваат јајца и сперма. На почетокот на животот, сите -млади единки се женки (хермафродити), кои стануваат мажјаци за време на развојот, со целосна варијација на бојата од фазата на млади до возрасна. Младите единки претпочитаат многу плитки води со карпести или мртви корални супстрати и кратки филаментозни алги. Возрасните единки главно се хранат со зоопланктон, сунѓери, филаментозни алги и туникати.

 Систематика 
Pomacanthus annularis првпат формално е опишана во 1795 година како Chaetodon tricolor од страна на германскиот лекар и природонаучник Маркус Елиезер Блох (1723–1799), со типска локација дадена како Индиски Океан. Видот е сместен од некои авторитети во подродот Acanthochaetodon. Специфичното име на овој вид, annularis, значи „прстенест“, што се однесува на прстенот на телото над жабрената обвивка.

 Користење 
Pomacanthus annularis ретко се среќаваат во аквариумската трговија. 

 Надворешни врски 

 Сина прстенеста ангелска риба (Pomacanthus annularis)

 Наводи 
Категорија:Незагрозени видови според МСЗП

Категорија:Риби